Menighedsrådsmøde den 9. marts kl. 18.30

Indkaldte: Jens Christian Grøndahl, Jacob Ørsted, Jan Pehrsson, Marianne Skodborggaard, Gert Lorenzen, Vibeke Hougaard, Gustav Grüner, Karen Voigt Steffensen, Michael Fornitz, Klaus Frederiksen og Kaj Norre

Afbud fra: Annie Graae

Referent: Sahra Lindeberg

|  |  |
| --- | --- |
| 1. Godkendelse af dagsorden. |  |
|  | Dagsordenen blev godkendt. |
| 2 Godkendelse af referat af menighedsrådsmøde den 12. januar 2022.  |  |
|  | Referatet fra menighedsrådsmødet den 12. januar blev godkendt. |
| 3. Meddelelser fra formand, præst, kasserer, kontaktperson, kirkeværge, aktivitetsudvalg, børnehave, menighedspleje og evt. andre. |  |
|  | **Formanden:** Smeden er i gang med at sætte gelænder op ved kørestolsrampen.  |
|  | **Sognepræsten:** Konfirmanderne skal overnatte i kirken mellem den 17. og den 18. marts. Der bliver en masse aktiviteter for dem i denne forbindelse. Bl.a. skal de have ler-værksted, hvor de skal arbejde med lignelserne. Provstiet har spurgt, om vi vil streame vores prædikener. Menighedsrådet vendte ideen. |
|  | **Kirkeværgen:** Lysprojektet er godt i vej, men der er stadig nogle udfordringer. Projektet er blevet rykket frem i kalenderen og derfor ligger der en række aktiviteter, som vi er nødt til at afholde. Liften skal flyttes ud af kirken, når der eksempelvis afholdes koncert og det er kostbart. Vi håber at være færdige med projektet den 17. marts.Vi har konstateret en revne i loftet. Det er en art papir, som er sat over de loftmalerier, som tidligere har smykket kirken. Nationalmuseet skal derfor inddrages, når vi beslutter at reparere revnen. Ved provstesynet den 30. marts kl. 10 starter vi i præsteboligen. Der vil blive særligt fokus på de synsudsatte projekter: Vinduerne i præsteboligen og smedejernsgitteret langs kirken. El-installationer i kirken, præsteboligen og menighedssalen vil blive gennemgået for at se, om de opfylder de moderne krav. Taget i børnehaven er utæt og skal have nyt tagpap, hvilket man vil forsøge at få ordnet i juli, når der ikke er så mange børn i børnehaven. Der har været møde i repræsentantskabet i kirkegårdsbestyrelsen. Man koncentrerer sig i første omgang om ansættelsen af ny kirkegårdsleder og ny regnskabschef.  |
|  | **Kontaktperson: Årets** MUS-samtaler er gennemført. Hans Westenholz er ved at rydde ordenskapitlet og få sat noder i system. |
|  | **Aktivitetsudvalget:** Tirsdagsmøderne har været rigtig godt besøgt og vi ser frem til forårets møder. Efterårets tirsdagsmøder er også planlagt. Her kommer Maja Lise Engelhardt, Alexia Bruun-Rasmussen, Hanne Sindbeck og Erik Norman Svendsen. Kirkehøjskolen, som fra nu af afholdes over en hel lørdag per semester, er denne gang lagt den 13. maj. Den 16. maj 19.30 afholdes der støttekoncert for Ukraine i kirken med mange gode optrædende.  |
|  | **Menighedsplejen:** Tirsdag den 7. marts blev der afholdt møde i menighedsplejen. Udflugterne er planlagt og er omtalt i kirkebladet. Årsmødet i menighedsplejen er den 2. april efter højmessen. |
| 4. Årsrapport for 2022. |  |
|  | **Gert Lorenzen** gennemgår årsregnskabet for menighedsrådet. ”Garnisons Sogns Menighedsråd. CVR-nr. 21289310, Regnskab 2022, Afleveret d. 03-03-2023 09:55” blev godkendt af menighedsrådet.  |
| 5. Beslutningsforslag vedr. nyt nøglesystem. |  |
|  | Kaj Norre har indhentet to tilbud på nyt nøglesystem, da det gamle er blevet meget slidt og der ikke kan skaffes nye nøgler til det længere. Projektet sættes i gang og Kaj og Gustav Grüner laver et oplæg til brug af det nye system til næste menighedsrådsmøde.  |
| 6. Valg af repræsentant til repræsentantskabet for Holmens og Garnisons kirkegårde. |  |
|  | Menighedsrådet valgte Gert Lorenzen som repræsentant. |
| 7. Børnehaven, status.  |  |
|  | Jan Pehrsson, som er formand for børnehavebestyrelsen, orienterer rådet. Børnehavebestyrelsen har konstitueret sig.  |
| 8. Eventuelt. |  |
|  |  |
|  |  |
|  |  |
|  |  |
|  |  |
| 9. Lukket punkt. |  |
|  |  |
|  |  |
|  |  |
|  |  |
|  |  |